དགུང་གྲངས་བཅོ་ལྔ་བ་རབ་བྱུང་བཅུ་བའི་མེ་ཕོ་སྤྲེལལོར་ཁམས་གསེར་ལྡན་ས་ཡི་དཀྱིལ་འཁོར་དུ་གྲགས་པའི་རྫོགས་ཆེན་དགོན་བསམ་གཏན་ཆོས་གླིང་དུ་ཐོག་མར་ཕེབས་ཤིང་།འཆད་རྩོད་རྩོམ་གསུམ་ལ་སོགས་ལྷ་ཡི་རྔ་སྒྲའི་རྗེས་སུ་སྤོས་པའི་ཆོས་སྡེ་གྲགས་ཆེན་ཀཿདཔལ་རྫོགས་གསུམ་ཞེས་པར་གྲགས་པའི་གདན་ས་ཆེན་མོ་དག་ལ་ཞབས་པད་ཀྱི་རི་མོ་བཀོད་ནས།མཁས་གྲུབ་ཀྱི་བཤེས་གཉེན་དམ་པ་དུ་མར་ཉེ་བར་བསྟེན་པ་མ་ཟད།མཁན་ཆེན་ཡེ་ཤེས་རྒྱལ་མཚན་མཆོག་གི་མདུན་ནས་སངས་རྒྱས་བསྟན་པའི་འཇུག་སྒོ་ལ་མེད་དུ་མི་རུང་བ་དང་ཡོད་ན་དེའི་ཆོག་པའི་བསླབ་པ་ཚུལ་ཁྲིམས་རིན་པོ་ཆེའི་རྒྱུད་ལ་ཐོག་མར་དགོས་པའི་ལམ་སྲོལ་སྐྱབས་སུ་འཇུག་པར་རབ་བྱུང་དགེ་ཚུལ་གྱི་སྡོམ་པ་བཞེས་སོ།།